
FORORD 

rorfatteren  Hr.  P.  Lauritsen  har  paa  vel- 
skrevne og  stedvis  meget  smukke  Vers  givet 
en  poetisk  Fremstilling  af  det  middelalderlige 
Sagn  om  Gralsbægeret.  Byggende  enkelte  Afsnit 
af  Fortællingen  paa  mit  fra  „I  danske  Farver"" 
kjendte  selvopfundne  Motiv  om  Gralskalkens 
Forsvinden  og  om  Gralshyllet,  der  bliver  til  den 
rødhvide  Korsfane,  har  Forfatteren  i  det  hele  og 
store  behandlet  Sagnet  selvstændigt  og  ejendom- 
meligt. Særlig  Roes  fortjener  det  aabenbart  ham 
alene  tilhørende  digteriske  Fund  om  Gralsbægeret 
som  en  Gave  fra  de  hellige  tre  Konger  til  Kristas- 
barnet,  et  Motiv,  der  har  højt  poetisk  Værd  og 
hvis  Udførelse,  ligesom  mange  andre  Enkeltheder 
i  Digtet,  tjener  Forfatteren  til  Ære. 

Lipovetz,  Napadovka,  Juli  1909. 

KARAVANEN 

HIST  fra  det  fjerne  Østerland 
drog  frem  i  Solens  hede  Brand 
ad  Ørkensandets  gule  Bane 
en  stor  og  sælsom  Karavane. 

Hvor  Solen  op  af  Purpurglans 
i  gyldne  Skyers  Farvekrans 
med  Undren  ses  i  Pragt  at  stige  — 
der  ligger  Morgenrødens  Rige. 

Der  kom  det  fra,  det  Kongetog, 
som  over  Ørknens  Flade  drog. 
Ved  Dag  og  Nat  det  saas  at  skride 
den  lange  Vej  fra  Østerlide. 

I  Spidsen  red  der  Konger  tre. 
Den  ene  var  saa  ung  at  se. 
I  Livets  Sommer  stod  den  anden, 
og  Kroner  begge  bar  om  Panden. 

Den  tredie  var  en  gammel  Mand 
og  slukt  var  Øjets  dybe  Brand. 
Hans  Lokker  smukt  i  Bølger  hvide 
ærværdigt  om  hans  Skuldre  glide. 

Paa  Alderdommens  tætte  Sne 
det  var  et  dejligt  Syn  at  se 
hans  Kroneguld  —  i  Solens  Lue 
det  var  saa  straaleblankt  at  skue. 

De  alle  bar  som  Kongedragt 
en  Purpurkjortels  ædle  Pragt, 
besat  med  dyre  Ædelstene, 
der  tindred  blankt  i  Farver  rene. 

Kamelerne,  hvorpaa  de  red, 
med  Kraft  og  Ynde  fremad  skred 
og  vugged  blødt  af  Drift  og  Vane 
med  Halsen  slank  som  hos  en  Svane. 

Fra  Halsens  Gyldenkæders  Pryd 
Sølvklokker  klang  med  renest  Lyd. 
Vist  aldrig  slig  en  Kongeskare 
man  saa  igennem  Ørknen  fare. 

Hver  Rytter  sad  saa  højt  og  tryg 
i  Teltet  paa  Kamelens  Ryg.  ^ 

Skarlagenrødt  hver  Telt  var  smykket,  [ 

med  grønne  Solsejl  overskygget. 

Hver  Konge  næst  et  Følge  red  i 

i  Pragt  og  Guld  og  Herlighed.  j 

Om  Skuldren  smukt  var  kastet  Kaaben,  ! 

fra  Bæltet  lyste  blanke  Vaaben.  i 

i 
Derpaa  Kameler  kom  —  besat  ;■ 

med  Gods  og  mangen  kostbar  Skat  ' 

fra  Østerlandets  rige  Egne,  | 

hvor  Guldet  ligger  allevegne.  | 

En  Rytterflok,  hvor  Lyn  paa  Lyn  ' 
frembød  et  stolt  og  herligt  Syn, 

naar  Solen  brød  i  skarpe  Lanser,  j 

til  Slutning  Karavanen  kranser.  j 

Det  Tog  fra  Morgenrødens  Land, 

hvor  Solen  ses  i  Skyers  Brand,  J 

det  bar  sit  Hjemlands  gyldne  Mærke  ' 

af  Glans  og  Glød  og  Farver  stærke.  J 

Ved  Middagstid,  da  Solens  Ild 
paa  Issen  brændte  hed  og  vild, 
tog  Karavanen  Rast  og  Hvile, 
til  Nattens  Maane  saas  at  smile. 

Udover  Ørknens  Flade  gold 
faldt  Maanens  Straale  hvid  og  kold. 
Den  dybe  Nat  var  tyst  og  stille, 
kun  Skygger  henad  Sandet  spille. 

Men  se  —  da  hæver  sig  et  Lys 
mod  Vest  i  Nattens  kolde  Gys. 
Der  saas  en  stor  og  dejlig  Stjerne, 
som  lyste  prægtigt  i  det  Fjerne. 

Den  længer  op  paa  Himlen  steg 
og  mere  Nattens  Kulde  veg. 
Saa  underfuld  dens  klare  Lue 
var  som  en  lille  Sol  at  skue. 

En  Fryd  da  alle  Sjæle  fik, 
selv  Oldingøjets  dunkle  Blik 
tog  mere  Liv,  og  fra  hans  Læbe 
et  Glædens  Udbrud  hørtes  stræbe. 


13 


„Se  Stjernen,  se"  —  det  sagte  lød, 
mens  efter  Stjernelysets  Glød 
med  Ærefrygt  nu  Karavanen 
drog  fremad  under  stille  Anen. 

Da  Morgendagens  Gry  oprandt, 
og  Nattens  blege  Dronning  svandt, 
blev  mat  af  Lød  hin  blanke  Stjerne, 
bleggylden  svandt  den  i  det  Fjerne. 

Men  under  den  ved  Himlens  Rand 
af  lave  Bjerge  saas  et  Land. 
Da  hørtes  Jubelraabet  stige: 
„Der  er  den  store  Konges  Rige*. 


BARNET 

DER  laa  saa  fjernt  fra  Mængdens  Sti 
en  Hytte  lav  og  ringe. 
En  Vandrer  sjeldent  kom  ^prbi 
fra  Verden  Bud  at  bringe. 
Men  Ranker  opad  Muren  gror, 
og  under  Taget  Fugle  bor, 
der  ud  og  ind  sig  svinge. 

Derinde  bor  en  Haandværksmand 

med  samt  sin  unge  Kvinde. 

Det  Hjem  var  som  et  Fredens  Land, 

hvor  Glædens  Kilder  rinde. 

Og  da  hun  tog  en  Søn  i  Favn, 

forsvandt  det  allersidste  Savn, 

der  var  i  Hytten  inde. 

Da  blev  en  Dag  et  Syn  at  se  — 
en  stor  og  festlig  Skare. 
I  Spidsen  red  der  Konger  tre 
med  gyldne  Kroner  klare. 

Sig  Skaren  nærmer  Hytten,  hvor 
den  Haandværksmand  og  Kvinde  bor, 
og  vil  ej  længer  fare. 

De  Konger  ind  i  Hytten  gik, 
hvor  Manden  og  hans  Kvinde 
sig  bøjed  sky  med  bange  Blik 
og  Undren  dybt  i  Sinde. 
I  Kvindens  Arme  Barnet  laa, 
vidunderligt  dets  Lokker  smaa 
i  Straaleglansen  skinne. 

Og  spurgte  de  den  Kvinde  skøn, 
som  Barnet  for  dem  bære: 
„Er  Drengen  der  din  egen  Søn, 
har  du  ham  født  med  Ære?" 
„Han  født  er  i  min  Ægtestand, 
men  blev  undfanget  uden  Mand, 
da  Mø  jeg  monne  være." 

Ned  knæled  da  de  Konger  tre 
med  Undren  hos  hinanden. 
Den  ene  var  helt  ung  at  se, 
i  Livets  Kraft  den  anden. 

Den  tredie  var  en  gammel  Mand, 
og  slukt  var  Øjets  dybe  Brand 
og  Haaret  hvidt  om  Panden. 

Men  Gubbens  Røst  blev  stærk  og  klar, 

da  lydt  hans  Tunge  priste 

den  Gerning,  Gud  saa  underbar 

til  Verdens  Frelse  viste. 

„Han  blive  skal  en  Konge  stor, 

der  give  skal  den  faldne  Jord 

igen,  hvad  den  forliste." 

Og  Kongen  slog  med  Haanden  ud 

at  kalde  sine  Svende, 

der  kom  og  bragte  paa  hans  Bud 

en  Rigdom  uden  Ende 

af  Gaver,  Gods  og  røden  Guld  — 

det  blev  en  Skat  saa  underfuld 

for  Hyttens  Folk  at  kende. 

„Ak,  Herre,  daarlig  Tak  1  faar," 
saa  lød  nu  Kvindens  Tale. 
„Slet  passer  sig  for  vore  Kaar 
det  Gods  fra  høje  Sale. 


17 


Vi  takker  Jer  for  Vilje  god, 

men  sæt  det  blot,  hvor  før  det  stod, 

hos  os  det  kun  vil  prale." 

„Som  ønsket,  saa  det  blive  maa, 
vor  Skænk  os  giv  tilbage. 
Én  Gave  dog  I  ej  forsmaa, 
hvormed  vi  hid  mon  drage. 
Fra  Himlen  den  i  al  sin  Pragt 
til  Jorden  blev  af  Engle  bragt. 
Den  maa  I  ikke  vrage." 

Han  rakte  ud  sin  gamle  Haand, 

der  var  saa  svag  tillige, 

og  løste  op  de  mange  Baand 

og  Silkeslørets  Flige. 

Og  se  —  i  Slørets  Gemme  laa 

en  Skaal,  hvis  Mage  ej  man  saa 

i  Verdens  ganske  Rige. 

Den  hulet  var  af  Ædelsten, 
hvor  underdejligt  spille 
—  og  dog  forenet  som  til  én  — 
Alverdens  Farver  milde. 

Vidunderligt  var  Skaalen  støbt, 
i  alle  Skønhedsformer  svøbt 
fra  Kunstens  Straalekilde. 

Der  blev  i  Hytten  tavst  og  tyst, 

hvert  Blik  paa  Skaalen  hvilte. 

Det  var  som  gennem  hvert  et  Bryst 

en  salig  Glæde  ilte. 

Men  Barnet  ved  sin  Moders  Barm 

mod  Skaalen  strakte  ud  sin  Arm, 

mens  Mund  og  Øje  smilte. 

Dets  rosenrøde  Fingre  smaa 

det  gyldne  Bæger  letter 

saa  yndefuldt  mod  Vindvets  Blaa 

og  atter  ned  det  sætter. 

Da  undred  sig  de  Konger  tre, 

og  han,  hvis  Haar  var  hvidt  som  Sne, 

helt  sælsomt  nu  beretter. 


KONGENS  FORTÆLLING 

HIST  i  Østens  fjerne  Vange 
fordum  Paradiset  laa. 
Fuglesange 
klang  i  Kor  mod  Luftens  Blaa. 

Røde  Roser,  gyldne  Snerler 
blomstred  mellem  skønne  Trær. 

Duggens  Perler 
gløded  mildt  i  Solens  Skær. 

Som  en  herlig  Morgengave 
sendte  Himlens  Herre  stor 

Edens  Have 
til  sin  Brud,  den  skabte  Jord. 

Og  han  satte  Mand  og  Kvinde 
til  at  vogte  Haven  tro. 

De  derinde 
fandt  Lyksalighedens  Bo. 

I  den  blide  Aftensvale 
Herren  hos  sin  Skabning  gaar. 

Nattergale 
yndefuldt  i  Busken  slaar. 

Smukt  en  Flod  i  Strømme  klare 
gennem  Paradiset  randt. 

Underbare 
Kræfter  til  dens  Vand  sig  bandt. 

Naar  de  drak  af  Flodens  Bølger, 
Adam  og  hans  unge  Viv, 

dybt  sig  dølger 
evig  Skønhed,  evigt  Liv. 

Den  gav  Urt  og  Plante  Styrke, 
de  fik  Vækst  i  fejrest  Flor. 

Let  at  dyrke 
var  den  grøderige  Jord. 

Aldrig  saa  man  slig  en  Fylde 
svulme  under  Dagens  Sol 

og  forgylde 
hvert  et  Sted  fra  Pol  til  Pol. 

Frugter  var  der  rigt  og  mange, 
som  man  aldrig  siden  saa. 

Men  en  Slange 
lumsk  bag  Træets  Grene  laa. 

Slægten  Paradiset  tabte. 
Englen  stod  med  Flammesværd, 

drev  det  Skabte 
ud  til  Dødens  Sørgefærd. 

Paradiset  svandt  fra  Jorden, 
dengang  Syndflodsbølgen  steg 

under  Torden 
højt  mod  Himlen,  før  den  veg. 

Nu  er  Paradis  et  Minde 
gemt  i  Slægtens  vilde  Barm. 

Aldrig  svinde 
kan  del  dog  i  Tidens  Larm. 

Ogsaa  fjernt  i  Østens  Vange, 
Paradisets  Sted  engang, 

Sagn  og  Sange 
fra  de  gamle  Tider  klang. 

Klang  saa  ømt  og  klang  saa  længe, 
kaldte  Længslen  i  vort  Bryst. 

Bønnens  Strenge 
Genlyd  gav  i  Sorg  og  Lyst. 

Bøn  om  Edens  svundne  Lykke, 
om  at  Paradisets  Fred 

maatte  skygge 
atter  over  Slægtens  Sted. 

Dag  og  Nat  vi  monne  drømme 
om  en  Tid,  da  Edens  Flod 

skulde  strømme 
gennem  Landet,  hvor  vi  stod. 

Da  en  Nat  fra  Kongeborgen 
jeg  mod  Stjernehvælvet  saa, 

og  mig  Sorgen 
tung  og  dyb  i  Sjælen  laa. 

Vidt  paa  Himlens  Bue  fjerner 
som  paa  Paradisets  Tid 

klare  Stjerner 
sig  med  Ynde  gyldentblid. 

Disse  lyse  Stjerneluer 

rolig  stod  fra  Slægt  til  Slægt. 

Tyst  de  skuer 
Jordens  tunge  Syndevægt. 

Ensom  da  i  Nattevrimlen 
tænkte  jeg  paa  Edens  Flod, 

mens  paa  Kinden 
brændende  en  Taare  stod. 

Just  i  disse  Egne  randt  den, 
kranset  smukt  af  Busk  og  Siv. 

Ak,  saa  svandt  den 
bølgeblank  med  Kraft  og  Liv. 

Se  —  da  stod  der  for  mit  Øje 
klart  et  Syn  i  Natten  blid. 

Fra  det  Høje 
kom  en  Engel  straalehvid. 

Englen  kom  til  Kongeborgen, 
og  i  Natten  blev  der  lyst. 

Som  ved  Morgen 
Fugle  sang  af  fulde  Bryst. 

Med  sin  højre  Haand  et  Bæger 
Englen  gav  mig,  mens  hans  Røst 

vederkvæger 
frydefuldt  min  Sjæl  med  Lyst. 

„Herren  højt  i  Himlens  Sale 
hørte  Dit  og  Slægtens  Raab." 

Saa  hans  Tale 
lyder  nu  til  Verdens  Haab: 

„Paradiset  frem  skal  stige 
end  en  Gang  paa  denne  Jord. 

Aldrig  vige 
skal  da  bort  igen  dets  Spor. 

Rinde  skal  da  Edens  Strømme 
rigt  igennem  Slægten  hen, 

og  dens  Drømme 
blomstre  skal  til  Liv  igen. 

Thi  en  Konge  skal  der  fødes, 
stor  som  ingen  Drot  paa  Jord. 

Slægten  mødes 
under  ham  med  Edens  Flor. 

Han  af  Himlens  Kraft  skal  rinde, 
sælsomt  fødes  af  en  Mø. 

Ingensinde 
derfor  denne  Drot  kan  dø. 

Naar  en  Stjerne  ses  at  stige, 
som  i  Vest  man  aldrig  saa, 

kan  hans  Rige 
ved  at  følge  den  Du  naa. 

Bring  ham  denne  gyldne  Gave, 
som  i  Tidens  Morgengry 

Edens  Have 
gav  ved  Flodens  Rand  et  Ly. 

Af  den  første  Mand  og  Kvinde 
brugt  den  blev  som  Drikkeskaal 

tit  derinde 
under  Solens  stærke  Baal. 

I  den  nye  Edens  Have 
øse  skal  til  Kraft  og  Mod 

denne  Gave 
af  den  nye  Livsens  Flod." 

Synet  svandt,  men  Skaalen  ikke, 
end  den  for  mit  Øje  staar. 

Vore  Blikke 
saa  dens  Glans  fra  Aar  til  Aar. 

Saa  vi  da  engang  en  Stjerne 
sælsomt  stige  op  i  Vest. 

Til  det  Fjerne 
drog  vi  frem  med  Fryd  og  Fest, 

Rejsens  lange  Tid  er  svundet, 
nu  vor  Længsel  fandt  sin  Løn. 

Vi  har  fundet 
Paradisets  Kongesøn." 

DEN  HELLIGE  NAT 

AA  hasteligt  led  det  mod  Midnatstide. 
Vor  Frelser  skulde  for  Verden  lide. 


Om  Bordet  sad  hans  Apostelskare. 
De  Timer  monne  saa  sælsomt  fare. 

Vor  Frelser  han  tænkte  paa  Kors  og  Pine, 
mest  tænkte  han  dog  paa  Vennerne  sine. 

Han  elsked  dem  alle  af  Hjertet  saa  saare, 
i  Øjet  ham  brændte  en  Kærlighedstaare. 

Han  tænkte  paa  Smerten,  der  skulde  ham 

døde, 
men  glemte  dog  ej  deres  Sorg  og  Møde. 

Han  løfted  et  Bæger  i  Haanden  brat. 
Da  blev  der  saa  tyst  i  den  mørke  Nat. 

Saa  underfuldt  var  det  Bæger  at  skue 
med  dejligste  Farver  i  gyldene  Lue. 

Livsaligste  Drik  sig  i  Skaalen  dølger 
som  fordum  ved  Paradisflodens  Bølger. 

Der  sprang  i  Natten  en  Kilde  fin 
i  Kalkens  den  ædle,  hellige  Vin. 

Og  Paradisflodens  kvægende  Væld 
det  randt  paany  i  den  dunkle  Kvæld. 

Vor  Frelser  det  løste  i  Natten  silde, 
det  flød  af  hans  Hjertes  Kærlighedskilde. 

Og  da  det  randt  under  Midnatstide, 
da  gik  der  en  Fryd  over  Verden  vide. 

Apostlene  drak  af  den  nye  Flod, 
der  gemte  vor  Frelsers  hellige  Blod. 

Og  siden  efter  i  Tiderne  lange 

da  styrked  den  ofte  de  Sjæle  bange. 

Da  kvæged  den  mildt  hvert  sørgende  Hjerte, 
da  læged  den  ømt  dets  lønlige  Smerte. 


JOSEF  AF  ARIMATHÆA 

ET  var  i  den  aarle  Morgen, 
da  rejste  de  Korsets  Træ. 
Josef  af  Arimathæa 
han  stod  mellem  Skaren  i  Læ. 


Og  fast  til  den  haarde  Planke 
de  naglede  Korsets  Søn. 

Josef  af  Arimathæa 

han  vred  sine  Hænder  i  Løn. 

De  pinte  vor  Frelser  længe 
i  Solens  brændende  Glød. 

Josef  af  Arimathæa 

han  ynkedes  over  hans  Nød. 

Det  var  ved  den  sjette  Time, 
da  blegnede  Dagens  Lys. 

Josef  af  Arimathæa 

han  skjalv  i  det  kolde  Gys. 

Der  laa  som  en  Verden  af  Smerte 
i  Frelserens  bedende  Blik. 
Josef  af  Arimathæa 
saa  dybt  det  til  Hjerte  gik. 

Og  Frelseren  bøjed  sit  Hoved 

i  Døden  blodig  og  træt. 
Josef  af  Arimathæa 
nu  først  ham  elskede  ret. 

Og  hjulpet  af  Nikodemus 

i  Aftenskumringens  Fred 
Josef  af  Arimathæa 
tog  Frelserens  Legeme  ned. 

Se  —  dybt  i  den  venstre  Side 
et  Spydsaar  gabende  stod. 

Josef  af  Arimathæa 

opsamled  det  dryppende  Blod. 

Han  brugte  det  gyldne  Bæger 
fra  Nadverens  hellige  Nat. 
Josef  af  Arimathæa 
nu  ejed  den  dyre  Skat. 

Da  Frelserens  Lig  var  jordet 
og  fuldendt  Lidelsens  Maal, 

Josef  af  Arimathæa 

han  gemte  den  hellige  Skaal. 

Da  Romerhærene  hærged, 
forlod  han  sin  Fædrenejord. 

Josef  af  Arimathæa 

drog  højt  mod  det  kolde  Nord. 

Han  kom  til  Briternes  Lande 

og  fandt  sig  et  Hvilested. 
Josef  af  Arimathæa 
tog  Nadverens  Bæger  med. 

Han  var  nu  gammel  af  Dage, 
og  slukt  var  hans  Øjes  Glød: 
Josef  af  Arimathæa 
han  fandt  deroppe  sin  Død. 

Og  Paradisflodens  Bæger 
gik  underfuldt  hen  over  Jord. 
Med  ham  fra  Arimathæa 
begyndte  dets  gyldne  Spor. 


DER  GAAR  SAGN 

århundreder  kom,  og  Aarhundreder  svandt. 
Saa  dunkle  Sagn  over  Verden  randt. 

De  kom  til  Mø,  og  de  kom  til  Frue, 
til  Kongesal  og  til  Borgestue. 

De  kom  til  Ridder,  de  kom  til  Svend, 
der  drog  i  Kampen  med  Sværd  ved  Lænd. 

Saa  sælsomme  lød  de  Sagn  og  dunkle 
som  Drømmesyn,  der  i  Natten  funkle. 

Dem  Sangeren  lifligt  til  Harpen  kvæde. 
Da  vaktes  i  Hallen  den  store  Glæde. 

De  fagre  Ord,  han  forstod  at  sjunge, 
laa  siden  efter  hver  Mø  paa  Tunge. 

Han  sang  saa  faurt  for  hvert  lyttende  Øre, 
og  stille  de  Riddere  undrende  høre. 

Saa  herligt  lyder  de  Sagn  og  fagre 
som  Lærkesang  over  gyldne  Agre. 

Til  Borgestue  og  Kongesal 

der  gaar  et  Sagn  om  den  hellige  Gral. 

Om  det  straalende  Bæger  fra  Edens  Væld, 
fra  Golgatha  og  fra  Nadverens  Kvæld. 

Om  Skaalen  af  dejligste  Ædelsten, 
vidunderlig  formet,  ædel  og  ren. 

Saa  skønne  lyser  de  Sagn  for  Øje 
som  Morgensol  over  Østens  Høje. 

Det  Bæger  monne  sig  sælsomt  dølge 
i  fjerne  Lande  bag  rullende  Bølge. 

Der  Riddere  vogter  den  hellige  Gral 
paa  Bjergetinde  i  Tempelsal. 

Det  Tempel  rummer  saa  stor  en  Pragt, 
som  aldrig  endnu  en  Tunge  har  sagt. 

Saa  fjerne  lyder  de  Sagn  og  høje. 
Da  trodser  de  Kæmper  Fare  og  Møje. 

Thi  den,  der  Gralen  for  Øje  har  haft, 
han  ejer  en  uovervindelig  Kraft. 

Og  den,  der  kommer  det  Bæger  nær, 
han  finder  den  evige  Ungdoms  Skær. 

Og  den,  der  dvæler  paa  Gralens  Sted, 
han  smager  den  evige  Saligheds  Fred. 

De  Sagn  saa  sælsomt  i  Verden  rinde, 
og  Længslen  fødes  i  Sjæl  og  Sinde. 


JOMFRU  INGE 

DER  var  en  Borg  at  finde 
alt  ved  den  blanke  Sø. 
Der  sad  hun  Jomfru  Inge, 
hun  var  saa  væn  en  Mø! 
Mig  lyster  at  plukke  de  Roser. 

Hun  var  saa  faur  at  skue 
som  Blomst  i  Urtegaard, 
naar  den  med  gyldne  Farver 
i  Sommersolen  staar. 

Saa  frit  hun  bar  sin  Pande 
og  sprang  saa  let  paa  Fod 
som  Hind  i  grønne  Skove 
henover  Egerod. 

Naar  hun  ved  Morgentide 
slaar  ud  sit  lange  Haar, 
de  silkebløde  Lokker 
som  Guld  i  Bølger  gaar. 


36 

Og  hendes  Øjne  klare 
de  var  som  Stjerner  smaa 
og  deres  Lys  at  skue 
som  Havets  dybe  Blaa. 

Og  Mundens  bløde  Bue 
var  elskovsrød  og  fin, 
og  Kindens  friske  Rødme 
saa  hed  som  ædel  Vin. 

Der  kom  saa  mangen  Bejler 
fra  baade  fjern  og  nær 
at  fæste  Jomfru  Inge 
til  Viv  og  Hjertenskær. 

Der  kom  saa  mangen  Ridder 
med  Gods  og  Guld  og  Bøn. 
Men  aldrig  nogen  Bejler 
dog  vandt  den  Jomfru  skøn. 

Forlængst  hun  havde  skænket 
sit  Hjerte  bort  i  Løn. 
Det  gav  hun  Ridder  Jørgen 
foruden  Guld  og  Bøn. 

Og  hvem  var  Ridder  Jørgen? 
En  fattig  Ungersvend, 
bar  dog  sit  Sicjold  med  Ære 
og  Sværdet  ved  sin  Lænd. 

Han  modig  var  og  mandig, 
var  dertil  stolt  og  stor, 
og  bag  hans  brede  Brynje 
et  ædelt  Hjerte  bor. 

Forgæves  var  hans  Længsel 
dog  til  den  væne  Maar. 
Thi  han  var  uden  Fæste 
og  uden  Riddergaard. 

Hun  var  en  Hertugdatter 
af  Landets  bedste  Slægt, 
og  bort  hun  skulde  giftes 
til  Navn  af  samme  Vægt. 

Saa  dulgte  da  de  Tvende 
i  Løndom  deres  Traa 
og  kunde  kun  saa  sjeldent 
et  Stævnemøde  faa. 

Det  var  ved  Aftentide, 
og  Solen  sank  saa  klar. 
Da  stod  hun  Jomfru  Inge 
en  Dag  ved  Søens  Glar. 

Da  kom  han  Ridder  Jørgen 
i  Baad  foruden  Sejl. 
Med  skarpe  Aarer  kløved 
han  Vandets  blanke  Spejl. 

Han  sprang  i  Land  saa  hastigt, 
tog  hende  fast  i  Favn. 
Hun  saa  ham  dybt  i  Øjet 
og  nævnte  ømt  hans  Navn. 

„Hvi  kommer  Du  saa  silde, 
det  stunder  stærkt  mod  Nat, 
snart  lukkes  Borgens  Porte*, 
hun  spurgte  angst  og  brat. 

J[eg  trives  ej  herhjemme, 
jeg  maa  i  Verden  ud 
og  vender  da  tilbage 
at  kræve  Dig  som  Brud. 

Thi  Mod  jeg  har  og  Kræfter, 
dertil  mit  gode  Sværd. 
Vid  Verden  er  og  aaben 
for  ærlig  Ridderfærd. 

Jeg  stride  vil  med  Hæder 
i  Kamp  for  Sandheds  Sag. 
Da  gryr  der,  Ingelille, 
for  os  en  Fremtidsdag. 

Og  vinder  Ry  og  Ære 
jeg  hist  i  Ledingsfærd, 
ind  træder  for  din  Fader 
jeg  da,  min  Hjertenskær. 

Nu  vil  han  ej  mig  høre, 
men  da  jeg  kræve  vil 
den  unge  Hertugdatter, 
som  alt  mig  hører  til." 

„Ret  saa,  min  ædle  Ridder, 
det  huer  mig  helt  vel". 
Hun  saa  ham  glad  i  Øjet, 
mens  Solen  sank  i  Kvæld. 

„Men  hvor  i  Verden  vide 
vel  stunder  ud  Din  Sans? 
Vil  Du  til  Flandern  drage, 
hvad  heller  til  Byzants?" 

Da  saa  han  tavs  og  længe 
derhid,  hvor  Solen  sank 
med  gyldne  Purpurfarver 
i  Søens  Flade  blank. 

„Du  mindes,  Ingelille, 
den  unge  Sanger  kom 
sidstleden  Aar  fra  Syden, 
fra  Vælskland  og  fra  Rom, 

Han  kvad  til  Harpens  Toner 
saa  mangen  herlig  Sang, 
Men  én  iblandt  dem  alle 
mig  helst  for  Øre  klang. 

Det  var  hans  Sang  om  Gralen, 
som  hist  i  Spanieland 
paa  Tempelbjerget  vogtes 
af  mangen  Riddersmand. 

Med  sælsom  Kraft  og  Evne 
de  løfter  Vaabenskjold 
til  Værn  for  alle  Svage 
mod  Uret  og  mod  Vold. 

Did  gad  jeg  gerne  drage 
at  skue  Gralens  Glød. 
Da  vandt  jeg  Glædens  Fylde 
og  Lykkens  Rose  rød." 

„Drag  ud  med  Gud  i  Verden 
og  brug  Dit  gode  Sværd. 
Og  vid,  at  hjemme  venter 
Din  unge  Hjertenskær." 

Og  atter  hun,  skøn  Inge, 
ham  gav  sit  Hjertes  Tro. 
Ud  drog  han  da  i  Verden 
saa  mandig,  stolt  og  fro. 
Mig  lyster  at  plukke  de  Roser. 


TANKER 

GUD  signe  Dig,  Ridder  Jørgen, 
hvorhelst  Du  vandrer  i  Dag. 
Han  give  Dig  Kraft  i  Din  højre  Haand 
at  stride  for  Sandheds  Sag. 
Han  salve  Dit  Øje 
og  lede  Din  Fod, 
han  styrke  Dig  hvert 
Dine  Ledemod. 
Saa  mange  Farer  i  Verden  er,  men  Rid- 
deren ganger  at  stride. 

Jeg  længes  til  Dig  saa  saare, 
hvorend  mig  fører  min  Vej. 
Og  knæler  i  Bøn  jeg  ved  Altret  ned, 
da  beder  jeg  mest  for  Dig. 

Jeg  længes,  naar  Dagen 

med  Soløjet  gryr, 

og  atter,  naar  Søvn 

fra  mit  Leje  flyr. 

Mig  følger  saa  mørke  Tanker, 
hvorhelst  i  Dagen  jeg  gaar, 
og  naar  jeg  mig  glæder  ved  Livet  bedst, 
da  Frygten  mig  sælsomt  slaar. 

Saa  underlig  Hjertet 

mig  banker  i  Bryst 

og  skifter  saa  sært 

mellem  Sorg  og  Lyst. 


Naar  straalende  Solen  stiger 

og  smelter  Kummer  og  Sorg, 

jeg  fryder  en  Stund  mig  ved  Lysets  Glans 

og  tænker  paa  Gralens  Borg. 

Men  da  kan  det  hænde, 

naar  frejdigst  jeg  gik, 

at  knugende  Angst 

jeg  i  Sindet  fik. 


Mig  ængster  saa  dunkle  Drømme, 
urolig  Nætterne  gaar. 

Saa  vaagner  jeg  brat  og  mod  Gluggen  ser, 
hvor  Maanelysstriben  staar. 

Forvirret  af  Drømmen 
jeg  stirrer  derhen, 
til  Tanke  og  Sind 
bliver  klar  igen. 


Saa  var  det  i  Gaar.  Jeg  drømte, 
jeg  var  saa  liden  en  Fugl. 
Jeg  fløj  under  Sang  imod  Egens  Top 
og  søgte  mig  der  et  Skjul. 

Jeg  havde  mig  fundet 

en  Mage  saa  god, 

men  nede  han  blev 

mellem  Egerod. 


Forgæves  mig  bød  til  Reden 

saa  ond  og  hæslig  en  Ravn. 

Han  hakked  mig  da  med  sit  haarde  Næb, 

jeg  raabte  min  Mages  Navn. 

Da  kom  der  i  Luften 

en  kongelig  Ørn 

og  dræbte  den  Ravn 

i  en  blodig  Torn. 

Gud  signe  Dig,  Ridder  Jørgen, 
i  Kampens  blodige  Tørn, 
at  du  maatte  komme  engang  igen 
og  blive  min  Kongeørn. 

Han  være  Dit  Værge 

mod  Niddingers  Færd, 

han  føre  Dig  frelst 

gennem  Fjendehær. 
Saa  mange  Farer  i  Verden  er,  men  Rid- 
deren ganger  at  stride. 


VED  KEJSERHOFFET 

VIDT  drog  han  Ridder  Jørgen 
i  Verden  omkring 
og  kæmpede  med  Ære 
i  Riddernes  Ring. 
Men  aldrig  tog  han  Hvile 
i  Højenloftssal, 
han  vilde  ud  at  finde 
den  hellige  Gral. 


Saa  red  han  imod  Aften 

igennem  en  Skov, 

hvor  i  en  Hulvej  flokked 

sig  Stimænd  paa  Rov. 

Der  havde  skjult  de  luret, 

til  Mørket  faldt  paa. 

Da  kom  en  Vogn  med  Følge 

i  Skumringen  graa. 


47 


Uventet  nu  i  Mørket  ^ 

faldt  Røverne  an.  i 

Af  Rytterfølget  værged  j 

sig  tappert  hver  Mand.  ] 

Dog  var  i  Røverskaren 

der  flere  i  Tal,  i 

og  Følget  syntes  viet  ■ 

til  hurtigt  Mandefald. 


Da  lød  der  stærke  Hovslag, 

en  Rytter  kom  nær. 

Frem  sprængte  Ridder  Jørgen 

med  højtløftet  Sværd. 

Snart  sank  med  blodig  Pande 

en  Stimand  til  Jord. 

Fra  Niddingflokken  hørtes 

nu  skrækslagne  Ord. 


Endnu  en  Rytter  segned 
paa  Vejen  i  Blod, 
mens  Resten  blev  forvirret 
og  tabte  sit  Mod. 

Opildnede  ved  Hjælpen 
gik  Rytterne  frem 
og  jog  de  lumske  Stimænd 
til  Skovdybets  Gem. 


I  Vognen  sad  en  Kvinde 

saa  ung  og  saa  skøn. 

Hun  var  en  Kejserdatter, 

der  rejste  i  Løn. 

Hun  saa  paa  Ridder  Jørgen 

med  straalende  Blik 

og  takked  ham  med  Varme 

for  Hjælpen,  de  fik. 


Saa  bad  hun  ham  følge 
til  Kejserborgen  med 
som  Gæst,  til  han  atter 
drog  videre  afsted. 
Han  fulgte  da  med  Toget, 
kom  Kejseren  nær 
og  høsted  Lov  og  Ære 
for  sin  modige  Færd. 

En  Plads  i  Kejserhirden 

ham  Kejseren  bød, 

og  dertil  Gunst  og  Gave 

saa  rigt  til  ham  flød. 

Saa  blev  han  da  ved  Hove 

som  velædel  Gæst 

og  havde  gode  Dage 

i  Fryd  og  i  Fest. 


Da  hørte  han  en  Aften 

i  Kejserens  Sal 

den  unge  Sanger  prise 

den  hellige  Gral. 

Det  var  den  samme  Sanger 

fra  Vælskland  og  Rom, 

som  hist  i  Nordens  Lande 

til  Hertugen  kom. 


Det  lød  som  Fugletoner 
i  Midsommergry, 
og  Ridder  Jørgen  kendte 
sin  Længsel  paany. 

Han  traadte  frit  og  høvisk 
for  Kejseren  hen 
og  bad  om  Lov  at  drage 
paa  Vandring  igen. 


„Vist  tjente  jeg  saa  gerne 

i  Kejserens  Hær 

og  brugte  mod  hans  Fjender 

i  Striden  mit  Sværd. 

Mig  drager  dog  en  Længsel, 

som  følge  jeg  maa, 

og  dybest  mig  i  Sinde 

bestandig  den  laa. 


Min  Hu  staar  til  at  finde 
den  hellige  Gral, 
som  hist  i  Sydens  Lande 
staar  højt  i  Tempelsal. 
Der  vil  jeg  gerne  dvæle 
at  skue  Gralens  Glød 
og  vinde  Glædens  Fylde 
og  Lykkens  Rose  rød. 

Men  naar  engang  tilbage 
fra  Syden  jeg  gaar, 
da  vil  paa  Vejen  gæste 
jeg  Kejserens  Gaard. 
Derefter  vil  jeg  vende 
min  Gang  imod  Nord, 
hvor  ved  de  lyse  Strande 
min  Fæstemø  bor." 


Den  unge  Kejserdatter 

da  hastelig  kom 

og  mod  Ridder  Jørgen 

hun  vendte  sig  om. 

„Har  Du  i  Nordens  Lande 

en  Fæstemø  prud, 

saa  tag  mod  denne  Gave 

som  Skænk  til  Din  Brud. 


Og  sig,  Du  har  den  vundet 
til  Løn  for  Din  Færd, 
da  Du  en  Kvinde  værged 
ved  Hjælp  af  Dit  Sværd". 

Hun  rakte  ham  en  Kæde 
saa  gylden  og  klar, 
der  smukt  og  farveprægtigt 
et  Kors  af  Perler  bar. 


Den  næste  Morgen  aarle 
gik  Vindebroen  ned, 
og  atter  ud  i  Verden 
da  Ridderen  red. 
Den  unge  Sanger  fulgte 
i  Morgenen  med. 
Han  vilde  ogsaa  drage 
nu  videre  afsted. 


Ved  Borgemuren  skilte 

deres  Veje  sig  ad. 

Sig  Ridder  Jørgen  vendte 

mod  Sangeren  glad. 

„Nu  drager  jeg  mod  Sønden, 

Du  vandrer  mod  Nord, 

hvor  ved  de  lyse  Strande 

min  Fæstemø  bor. 

Naar  paa  Din  Vej  Du  kommer  i 

til  Hertugens  Gaard,  I 

sørg  for,  at  denne  Gave  i 
hun  lønligen  faar. 

Du  ved,  hvorledes  Kæden  J 

til  Eje  jeg  vandt.  | 

Den  er  fra  mig  til  hende  ' 

paa  Troskab  et  Pant".  j 

■| 

\ 
Saa  bød  de  hinanden 

at  fare  med  Gud. 

Med  Mod  og  Glæde  rejste 

i  Verden  de  ud. 

Just  i  den  samme  Time  i 

stod  Solskiven  op  I 

og  kasted  Guld  og  Farver  i 

paa  Borgfløjens  Top.  j 


DEN  UNGE  SANGER 

MEN  hjemme  gik  skøn  Inge 
alt  ved  den  blanke  Sø. 
Der  kom  saa  mangen  Bejler 
hid  til  den  væne  Mø. 
Den  dejligste  Jomfru  at  vinde. 

Slet  ingen  blandt  dem  alle 
dog  vandt  den  Jomfru  skøn. 
Forlængst  hun  havde  skænket 
sit  Hjerte  bort  i  Løn. 

Der  kom  saa  mangen  Ridder 
med  kendt  og  ukendt  Navn. 
Blandt  dem  var  ham,  de  kaldte 
med  Spot  den  røde  Ravn. 

En  Ravn  det  var  hans  Mærke 
paa  Skjoldets  Vaabenfelt. 
Rødt  Haar  og  Skæg  saa  bar  han, 
den  drabelige  Helt. 

Han  var  en  vældig  Kæmpe, 
berømt  i  Vaabenfærd, 
og  Faa  kun  turde  møde 
i  Dyst  hans  hvasse  Sværd. 

Men  ond  han  var  og  listig, 
hans  Blik  var  skadefro. 
Det  monne  Ingen  hue, 
naar  lumskelig  han  lo. 

Da  hid  en  Dag  til  Borgen 
den  unge  Sanger  kom, 
som  før  den  havde  gæstet 
fra  Vælskland  og  fra  Rom. 

Han  kom  saa  glad  og  munter 
med  Luth  og  Fjerbaret. 
Hans  Lokker  var  saa  lyse, 
hans  Sind  det  var  saa  let. 

Da  blev  der  Fryd  paa  Borgen 
fra  Morgen  indtil  Kvæld. 
Han  sang  saa  højt  og  lifligt 
til  Strengens  Tonevæld. 

Naar  ud  i  grønne  Skove 
gik  Jagtens  Larm  og  Fest, 
den  unge  Sanger  fulgte 
blandt  Ridderne  til  Hest. 

Og  medens  Skaren  mødig 
holdt  Rast  og  Hvil  en  Stund, 
han  greb  til  Strengelegen, 
tog  Sangens  Ord  i  Mund. 

Saa  vide  klang  hans  Sange 
da  mellem  Skov  og  Sø. 
Snart  Vaabenleg  han  priste 
og  snart  den  væne  Mø. 

Og  naar  ved  Aftentide 
i  Hallen  tæt  de  sad, 
da  lød  igen  hans  Strenge, 
mens  lydelig  han  kvad. 

Det  var  saa  skønt  at  høre, 
det  hued  dem  saa  vel, 
og  Alvorstale  skifted 
med  Gammensord  i  Kvæld. 

Han  sang  om  Kæmper  stolte, 
om  frejdig  Vaabendyst, 
og  hver  en  Ridder  følte 
en  Længsel  i  sit  Bryst. 

Han  sang  om  Sol  og  Sommer, 
om  Elskovs  Rose  rød. 
Hos  Mø  og  Frue  tændtes 
da  Hjertets  dybe  Glød. 

Og  det  var  Jomfru  Inge, 
det  unge  Rosenblod, 
hun  sad  der  tavs  og  stille, 
hun  var  i  Hu  saa  mod. 

Da  bad  hun  ham  at  synge 
alt  om  den  gyldne  Gral, 
som  hist  i  fjerne  Lande 
staar  højt  i  Tempelsal. 

Saa  klart  da  blev  hans  Øje 
og  frydefuld  hans  Røst, 
vidunderlig  var  Sangen, 
der  strømmed  fra  hans  Bryst. 

Det  var  som  Fugletoner 
en  stille  Sommerdag, 
naar  Solens  lyse  Straaler 
gled  under  Løvets  Tag. 

Det  var  som  Bølgens  Rislen, 
naar  den  mod  Stranden  slaar 
ved  Aftentid,  mens  Solen 
blandt  gyldne  Skyer  staar. 

Det  var  som  naar  herinde 
i  Sindets  dybe  Grund 
en  sælsom  Længsel  taler 
i  Ensomhedens  Stund. 

Der  blev  saa  tyst  i  Hallen, 
men  fra  skøn  Inges  Blik 
den  unge  Sydens  Sanger 
en  Tak  for  Kvadet  fik. 

Det  saa  han  Ravn  den  røde, 
han  blev  saa  gram  i  Hu, 
og  ond  da  blev  hans  Tanke 
alt  i  det  samme  Nu. 

Han  svor  at  ville  hævne 
den  Elskov,  som  hun  bar. 
Han  tror,  at  hun  sit  Hjerte 
den  Sanger  skænket  har. 

Han  vidste  ej,  at  Sangen 
den  rørte  hende  kun, 
fordi  hun  bar  et  Minde 
i  Hjertets  dybe  Grund. 
Den  dejligste  Jomfru  at  vinde. 


PERLEKORSET 

DET  var  en  herlig  Sommerdag, 
og  Solen  brændte  hed. 
Da  gik  hun  Jomfru  Ingelil 
mod  Søens  Vande  ned. 

Hun  kendte  der  en  yndig  Plet 

tæt  inde  under  Land, 
hvor  stolte  Egekroner  stod 

heltud  til  Søens  Rand. 

Forneden  var  der  Buske  smaa, 
hvis  Løv  gav  Hegn  og  Skjul. 

De  vævre  Egern  sprang  paa  Kvist, 
fra  Reden  sang  en  Fugl. 

I  Læ  af  Skovens  grønne  Mur 
paa  Strandens  hvide  Grus 

skøn  Ingelil  sig  havde  bygt 
et  lidet  Badehus. 

Naar  Dagen  lummer  blev  og  varm 

i  Solens  hede  Brand, 
da  sprang  hun  snelt,  hin  Jomfru  skøn, 

i  Søens  klare  Vand. 

To  store  Hunde  havde  hun, 

der  fulgte  hende  tro 
og  laa  paa  Vagt,  naar  hun  tog  Bad 

fra  Strandens  Jomfrubo. 

De  fulgte  hende  ogsaa  nu, 

da  hun  ad  Vejen  gik 
og  under  Skovens  tætte  Løv 

en  kølig  Skygge  fik. 

Henstrakt  med  Haanden  under  Kind 

en  Mand  i  Græsset  laa. 
Da  han  sprang  op,  hun  for  sig  saa 

den  unge  Sanger  staa. 

Han  hilste  høvisk  —  traadte  nær 

den  Hertugdatter  skøn. 
Jeg  har  en  liden  Gave  her, 

jeg  bringe  skal  i  Løn. 

Den  bød  mig  Ridder  Jørgen  tro 

at  give  Jer  engang, 
naar  atter  jeg  paa  Vandring  kom 

til  Borgen  med  min  Sang". 

Smukt  i  en  gylden  Kæde  hang 
et  Kors  af  Perler  smaa. 

En  Farvefylde  skøn  det  bar, 
naar  Lyset  faldt  derpaa. 

Paa  Kinden  Blodets  Rødme  kom 
og  Øjet  straalte  lyst, 

da  Smykket  til  sig  fluks  hun  tog 
og  skjulte  ved  sit  Bryst. 

„Hvor  lider  Ridder  Jørgen  nu", 
hun  spurgte  ham  med  II. 

„Vi  sidst  ved  Kejserhoffet  saas", 
han  svared  med  et  Smil. 

„Ved  Kejserhoffet  —  tjener  han 
i  Kejserhirden  der?" 

Da  meldte  han  omstændelig 
om  Ridder  Jørgens  Færd. 

„Men  længe  ej  ved  Hove  han 
dog  blev  i  Pragt  og  Fred. 

Han  vide  drog  i  Verden  ud 
at  finde  Gralens  Sted". 

Skøn  Inge  blev  saa  glad  i  Sind, 
og  frit  hun  paa  ham  saa. 

„I  hilse  ham  med  Tak  igen, 
hvis  I  ham  møde  maa. 

Og  bring  ham  fra  mig  dette  Bud, 
at  jeg  ham  venter  tro". 

Da  vendte  hun  sig  om  og  gik 
med  sine  Hunde  to. 

Den  unge  Sanger  stod  en  Stund 

og  efter  hende  saa. 
Ham  rørte  sært  den  Tryllemagt 

i  disse  Øjne  blaa. 

Saa  rev  han  med  et  sagte  Suk 
sig  ud  af  Tankens  Net 

og  gik  ad  Vejen  rank  og  ung 
med  Luth  og  Fjerbaret. 

Da  mødte  han  den  røde  Ravn, 
der  listigt  til  ham  saa. 

Den  unge  Sanger  samme  Dag 
fra  Borgen  monne  gaa. 


DEN  RØDE  RAVN 

DEN  røde  Ridder  vandred 
mod  Søbredden  ned. 
Det  tætte  Løvværk  skygged 
mod  Solvarmen  hed. 
Han  vendte  sig  til  højre, 
hvor  Skovvejen  gaar, 
da  let  fra  venstre  Side 
en  Lyd  hans  Øre  naar. 


Han  standsed  fluks  og  lytted, 

det  rørtes  igen. 

Han  skimted  svage  Fodspor 

i  Græsset  derhen. 

Ad  dem  han  let  og  sagte 

mod  Buskene  gik, 

men  trænge  gennem  Løvet 

dog  kunde  ej  hans  Blik. 

Saa  skød  han  med  Lempe 
og  helt  uden  Støj 
tilside  Kvist  og  Grene, 
mens  Fuglene  fløj. 
Han  sneg  sig  frem  og  øjned 
nu  Strandbreddens  Grus, 
hvorpaa  sig  monne  rejse 
et  lidet  Badehus. 


Da  skønned  han  og  kendte 

den  lønlige  Plet. 

Han  smilte  lumsk  ved  Tanken 

og  gotted  sig  ret. 

Det  var  den  unge  Jomfru, 

som  badede  der 

og  troede  sig  skærmet 

bag  Skovens  Mure  her. 


Men  disse  grønne  Mure, 
som  stod  her  omkring, 
de  var  for  ham  slet  ingen 
ubrydelig  Ring. 

Han  var  af  Navn  kun  Ridder, 
thi  Sværd  vel  han  bar, 
men  ikke  Riddersindet 
han  i  sit  Indre  har. 


Han  titted  gennem  Løvet 

fra  Skjulet  i  Løn 

og  saa  i  Døren  stande 

den  Jomfru  saa  skøn. 

Blandt  Brystets  runde  Høje 

et  Perlekors  laa. 

I  Farvepragt  det  lyste, 

da  Sol  faldt  derpaa. 


Han  prøved  frækt  at  liste 

sig  videre  frem 

og  se  den  fagre  Kvinde 

i  Skovbrynets  Gem, 

Da  hørte  han  en  Knurren, 

han  standsed  sin  Gang, 

thi  tvende  store  Hunde 

med  Glam  mod  ham  sprang. 

Med  Raseri  de  styrted 

mod  Lureren  frem, 

de  skarpe  Tænder  jog  ham 

fra  Jomfruens  Gem. 

Han  monne  skyndsomst  flygte 

for  Hundenes  Glam, 

men  svor  at  ville  hævne 

den  Skændsel  og  Skam. 


Saa  gik  der  Dag  og  Uger, 

og  Alt  var  som  før. 

Da  sneg  sig  Rygtet  gennem 

den  lukkede  Dør. 

Men  hurtigt  fik  det  Vinger, 

det  voksed  med  Fart, 

og  nu  kom  for  Øre 

det  Hertugen  snart. 


Det  lød  saa  fast  utroligt, 
at  vredt  han  sprang  op 
og  svor  at  ville  klynge 
i  Galgens  høje  Top 

hver  Rygtesmed  og  Slyngel, 
der  voved  sig  ud 
med  slige  Ord  og  Tanker 
om  Slægtens  unge  Skud. 


Det  Rygte  lød,  at  Inge 
med  vildfremmed  Mand 
holdt  frække  Stævnemøder 
i  Skovbrynets  Rand, 
hvor  Ærbarheden  ganske 
tilside  blev  sat, 
Blufærdigheden  krænket 
og  Dyden  forladt. 


Det  Rygte  efterspore 
lod  Hertugen  da. 
Tilbunds  han  vilde  vide, 
hvor  først  det  kom  fra. 
Tilsidst  blev  det  klaret, 
man  nævnte  et  Navn 
som  Ophavsmand  til  Rygtet 
det  var  den  røde  Ravn. 

Og  fluks  blev  han  stævnet 
for  Hertugen  ind, 
der  bød  ham  at  svare 
med  Sandhed  i  Sind. 
Han  trued  med  at  lade 
i  Galgen  ham  dø. 
Den  røde  Ridder  svared: 
„Spørg  selv  den  unge  Mø." 


Da  førtes  Jomfru  Inge 
i  Højsalen  ind. 
Hun  værdig  stod  og  rolig, 
men  bleg  om  sin  Kind. 
Den  gamle  Hertug  spurgte, 
hans  Stemme  blev  svag, 
om  hun  ved  Søen  mødtes 
med  Sangeren  en  Dag? 


„Nej,"  svarede  hun  stille 
og  saa  paa  ham  frit. 
„I  Borgen  monne  tale 
vi  sammen  saa  tit. 


! 


Og  jeg  har  hørt  ham  synge 
i  Skoven  dens  Pris, 
men  aldrig  dog  vi  mødtes 
paa  uværdig  Vis." 


„Saa  spørg,  hvem  hende  skænked 

det  Kors,  som  hun  har, 

og  som  hun  i  en  Kæde 

ved  Brystet  siden  bar." 

Da  bøjed  hun  sit  Hoved, 

det  unge  Rosenblod, 

og  stirrede  i  Tavshed 

mod  Gulvet  for  sin  Fod. 


Den  gamle  Hertug  spurgte, 
og  barsk  blev  hans  Røst: 
„Hvor  fik  Du,  hvis  Du  har  det, 
det  Kors  til  Dit  Bryst?" 
Da  svared  Jomfru  Inge 
med  Stemme  saa  lav: 
„Det  mig  en  Dag  i  Skoven 
den  unge  Sanger  gav. 

Men  det  var  ej  hans  eget, 
han  bragte  det  kun  ud." 
„Saa  sig  os  paa  Stedet, 
fra  hvem  han  var  Bud." 
Da  rødmed  hendes  Kinder, 
det  unge  Rosenblod, 
hun  stirrede  saa  stille 
mod  Gulvet  for  sin  Fod. 


Det  var  den  gamle  Hertug, 
han  blev  i  Hu  saa  gram. 
Han  mente  hende  skyldig 
i  Skændsel  og  Skam. 
Saa  bød  han  med  Harme 
at  føre  hende  bort. 
I  Fangetaarnets  Mørke 
hun  skulde  straffes  haardt. 


I  FANGETAARNET 

HVOR  lider  Du  vel,  Ridder  Jørgen,  nu, 
mens  jeg  monne  sidde  saa  mod  i  Hu. 
Min  Længsel  alene  er  Christ  og  Du. 

Jeg  sidder  i  Fangetaarnets  Nat 

og  synes  af  Mennesker  helt  forladt. 

Ak,  kommer  Du  ej,  min  dyreste  Skat. 

Mit  Hjerte  er  tungt,  min  Tanke  træt, 
sig  Løgnen  rejser  omkring  mig  tæt. 
Ak,  kommer  Du  ej,  at  skaffe  mig  Ret! 

Forbandet  saa  være  han  Ridder  Ravn, 
som  rev  mig  fra  mine  Kæres  Favn, 
fordi  jeg  ej  turde  nævne  Dit  Navn. 

Det  monne  jeg  stadig  grunde  paa, 
hvorfra  han  ved  om  de  Perler  smaa, 
som  dannet  i  Kors  mig  ved  Brystet  laa. 

Han  har  os  vel  set  den  Sommerdag, 
da  hist  under  Skovens  løvgrønne  Tag 
jeg  Sangeren  mødte  i  ensom  Mag. 

Men  Korset  jeg  bærer  endnu  ved  mit  Bryst, 
det  er  mig  i  Mørket  en  stadig  Trøst. 
Jeg  atter  og  atter  det  kysser  med  Lyst. 

Vel  lyser  det  ikke  i  Farver  mer 
som  ude  i  Dagen,  hvor  Solen  ler. 
Dog  haaber  jeg  fast,  at  paany  det  sker. 

Bestandig  jeg  beder  til  Himlens  Gud, 
at  han  vil  mig  lede  af  Mørket  ud; 
og  just  i  Dag  han  sendte  mig  Bud. 

Thi  da  jeg  i  Bøn  ham  klaged  min  Nød, 
og  Taarer  ned  over  Kinden  flod, 
mit  Blik  tilfældigt  i  Vejret  jeg  skod. 

Da  saa  jeg  højt  i  mit  Fangebur 
en  liden  Sprække  i  Kamrets  Mur, 
hvor  ligesom  laa  en  Lysning  paa  Lur. 

Og  se  —  ad  den  liden  Revne  trang 

en  Solstribe  fin  og  lysende  sprang 

og  brød  sig  i  Mørket  en  skinnende  Gang. 

Snart  svandt  den  igen,  men  blev  mig  et  Tegn 
fra  ham,  der  leder  just  Sol  og  Regn, 
at  snart  skal  brydes  mit  Fængsels  Hegn. 

Jeg  sørger  da  ej  foruden  Haab, 
Gud  hører  engang  mit  Klageraab, 
min  Længsel  finder  tilsidst  sin  Daab. 

Gud  signe  rigt,  Ridder  Jørgen,  Dig 
og  styre  saa  Skæbnens  bugtede  Vej, 
at  snart  Du  kommer  tilbage  til  mig. 

Jeg  føler  forvist  —  for  Din  Jomfrus  Sag 
Du  kommer  at  stride  med  Kæmpeslag 
og  føre  mig  ud  i  den  lyse  Dag. 


GRALEN 

HR.  Jørgen  sig  red  over  Bjerg  og  Dal  — 
at  finde  engang  den  hellige  Gral 
dertil  saa  monne  han  stunde. 
Han  red  sig  over  den  stride  Flod, 
og  vide  ham  bar  hans  Ganger  god 
igennem  de  store  Lunde. 

Saa  kom  han  til  Spanieland  tilsidst, 
men  hørte  en  Tidende  tung  og  trist, 
der  gjorde  ham  mod  i  Sinde. 
Forsvundet  var  Gralen  med  samt  dens  Hus, 
en  Midnatsstund  var  sunket  i  Grus 
det  Tempel  paa  Bjergetinde. 

Han  red  gennem  Landet  ved  Aftentid, 
da  Solen  med  Glans  saa  gylden  og  blid 
gik  straalende  ned  i  det  Fjerne. 
Dens  Pragt  sig  spejled  i  Kildens  Væld, 
endnu  i  den  stille,  lysende  Kvæld 
han  øjnede  ikke  en  Stjerne. 

Han  mødte  i  Kvælden  en  gammel  Mand 
og  standsed  sin  Hest  og  spurgte  paa  Stand, 
hvor  Vejen  vel  gik  til  Gralen. 
Da  var  det,  han  fik  den  Tidende  brat, 
at  svundet  fra  Jord  var  den  hellige  Skat 
og  styrtet  var  Tempelsalen. 

Forgæves  ham  tyktes  den  brydsomme  Færd, 

berøvet  sit  Maal  nu  var  hans  Begær 

at  gæste  de  gyldne  Sale. 

Bedrøvet  i  Hu  han  bad  om  Besked 

og  satte  sig  saa  hos  den  Gamle  ned, 

der  straks  begyndte  at  tale: 

„Fra  Asien  kom  der  en  Fyrste  stor, 

han  vandt  sig  en  Brud  fra  det  høje  Nord, 

hun  var  fra  Briternes  Rige. 

Fra  Josef  af  Arimathæa  ned 

til  hende  som  Slægtens  sidste  Led 

i  Arv  monne  Gralen  vige. 

Fra  Fyrsten  gik  den  i  Ridderes  Vold, 
der  førte  med  Ære  Sværd  og  Skjold 
og  ejede  Fromhed  i  Sinde. 

De  bygged  til  Værn  for  den  hellige  Gral 
en  Ridderborg  med  en  Tempelsal 
højt  oppe  paa  Bjergetinde. 

Paa  Frelserens  Bjerg  i  Spanieland 
sig  løftede  Borgens  takkede  Rand 
mod  Himlens  blaanende  Bue. 
Et  Vidunder  fast  var  det  Syn  at  se, 
naar  Solen  lyste  Marmorets  Sne 
med  tindrende  Straalelue. 

Med  dejligste  Farver  og  røden  Guld 
i  Glans  var  smykket  saa  underfuld 
den  prægtige  Tempelstue. 
Et  Alter,  rejst  for  den  hellige  Gral, 
var  midt  i  den  mægtige  Søjlesal 
med  Fløjl  og  Perler  at  skue. 

Og  ovenover  i  Luften  frit 

et  Slør  der  bølgede  rødt  og  hvidt 

med  skønneste  Gyldenflige. 

Det  Slør  tilhyllede  Gralen  tæt 

og  bandt  den  ind  i  et  skinnende  Net 

af  Farver  rene  og  rige. 

Det  Slør  var  vævet  af  Morgenrødt, 

der  svøbte  om  Gralen  sig  let  og  blødt 

og  skjulte  dens  herlige  Indre. 

I  Sløret  flettede  smukt  sig  ind 

et  Kors,  der  monne  med  hvideste  Skin 

som  Straaler  fra  Solen  tindre. 

Ved  Altret  den  hellige  Lanse  stod, 
hvormed  blev  udgydt  Frelserens  Blod 
Langfredag  paa  Golgathas  Planke. 
Hver  Juleaften  paany  igen 
sig  Lansen  bøjed  mod  Gralen  hen 
for  Sløret  tilside  at  sanke. 

Da  viste  sig  Gralen  i  al  sin  Pragt 

og  lyste  i  hele  sin  Skønheds  Magt 

med  Glans  over  Verden  vide. 

Da  var  det  som  over  den  ganske  Jord 

sig  Solen  hævede  klar  og  stor 

en  Stund  under  Midnatstide. 

Da  skuede  Ridderne  Gralen  nær 

og  følte  en  Fryd  i  dens  glødende  Skær, 

der  flammede  fagert  og  stille. 

Den  hulet  var  af  en  Ædelsten 

og  støbt  i  en  Form  vidunderlig  ren 

fra  Kunstens  straalende  Kilde. 

Man  aldrig  i  Verden  et  Bæger  saa, 

hvorover  saa  klar  en  Skønhed  laa 

med  fineste  Farverande. 

Men  større  endnu  end  dens  gyldne  Pragt 

var  Gralens  dybe,  hellige  Magt 

til  Glæde  og  Kraft  at  danne. 

Thi  den,  der  Gralen  for  Øje  har  haft, 
han  ejer  en  uovervindelig  Kraft 
og  sejrer  i  Kamp  og  Fare. 
Enhver,  der  kommer  det  Bæger  nær, 
kan  stedse  den  evige  Ungdoms  Skær 
trods  Livets  Sorger  bevare. 

Og  den,  der  dvæler  paa  Gralens  Sted, 
han  smager  den  evige  Saligheds  Fred 
og  liflige  Paradisglæde. 
Hans  Øje  kan  skue  i  Fremtiden  ind, 
ret  aldrig  kan  Smerte  kue  hans  Sind 
og  Taarer  hans  Øje  væde. 

Saa  mangen  Ridder  til  Borgen  kom, 
men  ikkun  den,  der  var  kysk  og  from, 
i  Tempelvagten  fik  Sæde. 
Thi  den,  hvis  Hjerte  bar  List  og  Svig, 
fik  aldrig  Lov  med  en  Tanke  slig 
i  Borgens  Sale  at  træde. 

Hver  Gralens  Ridder  uddrog  i  Strid 

til  Værn  for  alle,  hvem  Nag  og  Nid 

uskyldigt  monne  forfølge. 

De  slog  saa  ofte  i  blodig  Tørn 

den  Nidding,  som  vilde  mod  Kvinder  og  Børn 

med  Ondskab  Retten  fordølge. 

Det  hændte  imellem,  naar  syndig  Id 
blev  øvet  paa  Jord,  at  stakket  Tid 
sig  lukkede  Templets  Indre. 
Dog  aabnedes  atter  den  tunge  Dør, 
og  Gralen  derinde  blev  set  som  før 
i  lysende  Skønhed  tindre. 

Da  skete  tilsidst  en  Brøde  stor, 
som  forhen  aldrig  var  set  paa  Jord 
og  plettede  Korsets  Ære. 

Paa  Korstog  kristne  Riddere  drog,  i 

men  ikke  de  Hedningeskarer  slog,  ^ 

de  stred  imod  kristne  Hære.  ! 

I 

Fortørnet  Herren  i  Himmerigs  Sal  ' 
fra  Jorden  lod  hente  den  hellige  Gral 

af  Engle  ved  Midnatstide.  ' 

Og  Borgens  prægtige  Tempelhal  ' 

i  samme  Stund  med  et  mægtigt  Fald  ! 

i  Grus  saa  brat  monne  skride.  ' 

i 

Dog  gaar  der  et  Sagn,  at  atter  fra  Sky 

skal  Sløret  og  Lansen  komme  paany,  , 

men  Gralen  i  Himmerig  være.  ' 

Det  sker,  naar  en  Fyrste  paa  Korstog  gaar  ' 

og  Korset  atter  sin  Ære  faar 

i  Strid  mod  Hedningehære."  i 

Her  endte  den  Gamle  sin  Tales  Ord  i 

og  stirrede  tankefuld  mod  Jord.  ' 

Forlængst  det  begyndte  at  skumre.  j 

Hr.  Jørgen  besteg  sin  Ganger  paany  J 
og  red  for  at  finde  et  Herbergs  Ly 

og  Sted  for  Natten  at  slumre.  \ 


DRØMME 

PAA  sit  Leje  tog  han  Hvile, 
Ridder  Jørgen,  mod  og  træt. 
Medens  Nattens  Timer  ile, 
spandt  de  om  ham  Drømmens  Net. 

Underlige  Syner  saa  han, 
snart  til  Glæde,  snart  til  Sorg. 
Snart  bag  Fængselsmure  laa  han, 
snart  i  Gralens  gyldne  Borg. 

Saa  han  da  et  Lys  at  skinne 
med  en  himmelsk  Klarheds  Skær, 
og  han  tyktes,  at  derinde 
lød  en  Røst  hans  Øre  nær. 

Og  han  hørte  Stemmen  tale 
med  en  Klang  saa  ren  og  klar: 
„Højt  i  Himmeriges  Sale 
Gralen  nu  sin  Bolig  har. 

Aldrig  vender  den  tilbage, 
viser  kun  sin  Kraft  igen, 
naar  paa  Korstog  Kristne  drage 
vil  til  Hedninglande  hen. 

Dog  kan  hver  en  Ridder  vinde 
atter  Gralens  gyldne  Pragt, 
og  som  før  paany  han  finde 
kan  dens  stærke  Undermagt. 

Thi  hans  Hjerte  dybest  inde 
Gud  vil  danne  til  sin  Gral, 
hvori  Glæden  rigt  skal  rinde 
som  i  Borgens  Tempelsal. 

Fordum  i  de  gamle  Tider 
Gralen  stod  ved  Edens  Flod. 
I  den  nye  Pagt  omsider 
randt  i  Gralen  Kristi  Blod. 

Bud  den  bar  om  Herrens  milde 
Guddomskærlighed  i  Glød. 
Frelserblodets  røde  Kilde 
første  Gang  i  Gralen  flød. 

Derfor  hist  paa  Bjergets  Side 
i  et  rosenfarvet  Slør 
med  et  Kors  af  Straaler  hvide 
skjultes  Gralen  altid  før. 

Kærlighedens  Farvefylde, 
Renhed  som  den  hvide  Sol 
monne  sig  om  Gralen  hylle 
smukt  med  Sløret  som  Symbol. 

Saa  i  Hjertets  skjulte  Indre 
Kærligheden  rigt  skal  bo, 
og  i  Renhed  skal  det  tindre 
fyldt  med  Glæde  og  med  Tro. 

Slig  en  Ridder  da  skal  følge 
samme  Kraft  til  hver  en  Tid. 
Altid  han  paa  Land  og  Bølge 
sejre  skal  i  Kamp  og  Strid. 

Allevegne  trindt  paa  Jorden 
ser  han  Gralens  Tempelsal. 
Thi  hans  Hjerte  selv  er  vorden 
til  en  ren  og  gylden  Gral*. 

Røsten  tav,  og  sære  Drømme 
atter  Ridder  Jørgen  saa. 
Borte  han  fra  Lysets  Strømme 
tyktes  sig  i  Fængsel  staa. 

Og  han  hørte  Ord  derinde, 
klagende  i  Angst  og  Skræk. 
Syntes  ham,  han  saa  en  Kvinde 
og  hun  bar  —  skøn  Inges  Træk. 

Ved  det  Syn  hans  Hjerte  gyste, 
Tanken  blev  saa  tung  og  mat. 
Se  —  paa  hendes  Bryst  da  lyste 
klart  et  Kors  i  Mulmet  brat. 

Synet  svandt.    Da  lød  en  Stemme: 
.Drag  mod  Nordens  Blomsterdal. 
Der  er  Daad  at  øve  hjemme 
for  en  Ridder  af  Sankt  Gral". 


TVEKAMPEN 

SAA  hastigt  Ridder  Jørgen 
forlod  den  spanske  Jord. 
Ved  Dag  og  Nat  han  skyndte 
sig  mod  det  høje  Nord. 
At  kæmpe  for  sin  Jomfru  med  Ære, 

Og  da  til  Hjemmets  Strande 
tilsidst  han  atter  kom, 
saa  sære  Ting  han  hørte, 
at  Alle  talte  om. 

Hun  sad  i  Fangetaarnet, 
den  Hertugdatter  skøn, 
fordi  hun  havde  kastet 
sin  Ære  bort  i  Løn. 

Sin  Elskov  dog  hun  nægted 
og  nævnte  intet  Navn. 
Men  hendes  Brøde  kendte 
den  røde  Ridder  Ravn. 


Han  havde  hende  røbet, 
og  til  Bevis  han  har 
et  Kors  af  Perler  fine, 
som  hun  ved  Brystet  bar. 

Hun  kunde  ikke  sige, 
hvorfra  hun  Korset  fik, 
men  stirrede  mod  Jorden 
med  sært  forvirret  Blik. 

Igen  sin  Jomfruære 
hun  vandt  dog,  om  en  Dag 
en  Ridder  vilde  stride 
med  Sejr  for  hendes  Sag. 

Men  ingen  turde  møde 
i  Dyst  den  røde  Ravn. 
Han  var  en  vældig  Kæmpe, 
berømt  hans  Riddernavn. 

Forfærdet  Ridder  Jørgen 
den  Sag  nu  snart  forstod. 
Hun  sad  uskyldig  fængslet, 
det  unge  Rosenblod. 

Han  greb  med  mægtig  Harme 
om  Fæstet  af  sit  Sværd 
og  svor  at  ville  hævne 
den  sorte  Niddingsfærd. 

Da  lød  der  snart  et  Rygte, 
som  spredtes  vidt  om  Land  — 
mod  røde  Ravn  vil  kæmpe 
en  fremmed  Riddersmand. 

Ej  andet  Navn  han  fører 
end  Ridder  af  Sankt  Gral. 
Man  saa  ham  aldrig  stride 
herhjemme  end  paa  Val, 

Sit  Aasyn  stedse  skjuler 
han  bag  Visirets  Gem, 
og  ikke  har  han  nævnet 
sit  Fødested  og  Hjem. 

Saa  kom  omsider  Dagen, 
da  Kampen  skulde  ske. 
I  store  Skarer  flokked 
sig  Folk  det  Syn  at  se. 

12 


90 

Stolt  sad  han  Ravn  den  røde 
i  Sadlen  høj  og  bred. 
Saa  kry  og  sejrssikker 
han  frem  for  Skranken  red. 

Den  første  Gang  de  mødtes 
med  stærke  Lansestød, 
mod  Ravnens  Bryst  hans  Fjende 
sit  Vaaben  sønderbrød. 

Derpaa  med  nye  Lanser 
de  mod  hinanden  red. 
Da  blev  han  Ravn  den  røde 
af  Sadlen  kastet  ned. 

Sprang  ogsaa  Gralens  Ridder 
da  af  sin  Ganger  brat. 
Saa  tog  med  stærke  Hænder 
de  hver  om  Sværdet  fat. 

De  stred  saa  haardt  og  længe 
med  Kraft  og  Evne  stor. 
Da  sank  med  kløvet  Pande 
den  røde  Ravn  til  Jord. 

Ombølget  rigt  af  Jubel 
Hr.  Jørgen  vandt  sin  Løn. 
Af  Fangetaarnet  førte 
de  Jomfru  Inge  skøn. 

Den  Ridder  saas  at  træde 
for  hendes  Fader  hen. 
Da  ned  han  slog  Visiret, 
man  kendte  ham  igen. 

Der  blev  saa  stor  Forundring, 
men  han  til  Orde  tog, 
om  hvad  der  ham  var  hændet, 
da  han  af  Landet  drog. 

Han  talte  om  skøn  Inge 
og  deres  Elskovspagt, 
om  Korset,  som  i  Løndom 
af  Sangeren  blev  bragt. 

„Jeg  vandt  mig  Ry  og  Ære 
i  fremmed  Ledingsfærd. 
I  Kejserhirden  finder 
en  Plads  mit  gode  Sværd. 

Og  derfor  tør  jeg  vove 
mig  frem  med  denne  Bøn, 
at  mig  til  Viv  maa  skænkes 
den  Hertugdatter  skøn." 

Saa  fik  han  Jomfru  Inge, 
der  baade  lo  og  græd, 
da  nu  hun  skulde  tolke 
den  røde  Ravns  Fortræd. 

Og  Fryd  der  blev  paa  Borgen 
fra  Morgen  indtil  Nat, 
fordi  Hr.  Ridder  Jørgen 
han  vandt  sit  Hjertes  Skat. 
At  kæmpe  for  sin  Jomfru  med  Ære. 


RIDDER  JØRGENS  SANG 

JEG  vandt  mig  en  Jomfru  saa  fin  og  skær, 
saa  dejlig  som  Blomsten  i  Enge. 
Til  hende  at  fæste  som  Hjertenskær 
min  Længsel  den  droges  saalænge. 
Da  Lykken  jeg  fandt  og  kom  hende  nær, 
klang  Glædens  dybeste  Strenge. 

Saa  yndig  hun  er  som  den  blide  Vaar, 
naar  Blomsterknopperne  svulmer, 
og  Dag  efter  Dag  de  fuldere  staar, 
skønt  end  de  Skønheden  dulmer, 
indtil  de  i  Solen  udfoldede  faar 
de  Farver,  der  glødende  ulmer. 

Saa  fager  hun  er  som  den  gyldne  Krans 

af  Morgenskyerne  røde, 

der  fanger  mit  Øje  og  tryller  min  Sans, 

naar  Purpurrandene  gløde, 

mens  Dagen  gryr  og  i  stigende  Glans 

gaar  Middag  og  Aften  imøde. 

Hun  ejer  et  Skær  i  sit  lyse  Haar 
som  Solens  Guld  over  Vange. 
I  Øjet  en  tindrende  Renhed  staar, 
og  Kinden  har  Smilegange. 
Hvorhelst  min  Jomfru  i  Dagen  gaar, 
der  lyder  de  gladeste  Sange, 

Idag  jeg  fører  min  Jomfru  ind 

at  være  min  Frue  paa  Borgen. 

Nu  fylder  den  fejreste  Fryd  mit  Sind, 

og  smile  jeg  kan  ad  Sorgen. 

Lad  blæse  kun  Nattens  isnende  Vind, 

saa  skinner  dog  Solen  i  Morgen. 


KORSFLAGET 

HR.  Jørgen  han  fik  sig  en  Ridderborg 
og  vandt  sig  en  Viv  til  i  Lyst  og  Sorg 
saa  trolig  at  staa  ved  sin  Side. 
Men  næppe  var  endt  deres  Bryllupsfest, 
da  saas  fra  fremmede  Lande  en  Gæst 
frem  over  Tilje  at  skride. 

Han  bragte  Hr.  Jørgen  fra  Kejseren  Bud 
og  bad  ham  drage  med  Hæren  ud 
paa  Korstog  til  Hedningelande. 
Ham  Kejseren  længst  havde  ventet  igen 
og  stolt  han  var  ved  saa  tapre  Mænd 
at  faa  fra  de  nordiske  Strande. 

Da  blussed  af  Fryd  Ridder  Jørgens  Kind, 
han  følte  saa  mægtig  en  Glæde  i  Sind 
og  tænkte  paa  Sagnet  om  Gralen. 
Drog  atter  en  Fyrste  paa  Korstog  hen, 
da  skulde  den  vise  sin  Kraft  igen, 
naar  Ridderne  strede  paa  Valen. 

Han  Afsked  tog  med  sin  unge  Brud 
og  drog  med  en  Skare  af  Svende  ud 
at  støde  til  Kejserens  Faner. 
Med  Hæder  ham  Kejseren  hilste  paany, 
snart  drog  Hr.  Jørgen  at  vinde  sig  Ry 
paa  Ærens  de  stolte  Baner. 

Et  herligt  Syn  var  den  mægtige  Hær, 

i  Solen  lynede  skarpe  Sværd 

med  blanke  Lanser  og  Skjolde. 

Frem  Hæren  drog  som  til  Fryd  og  Fest, 

i  Panser  og  Plade  saa  højt  til  Hest 

sad  Riddere  mange  og  bolde. 

Da  Hæren  om  længe  naaede  sit  Maal, 
i  Hedningelandet  Baal  ved  Baal 
fra  Højene  lyste  saa  vide. 
Saa  vældig  en  Krigerskare  stor 
sig  samlede  paa  deres  Fædrejord 
mod  de  kristnede  Kæmper  at  stride. 

Og  Hærene  mødtes  tilsidst  i  Slag, 
hvorunder  et  frygteligt  Vaabenbrag 
med  Kampskrig  lød  over  Valen. 

Fra  Højen  kom  Hedningehæren  ned, 
imod  den  de  kristne  Riddere  red 
fra  Lejren  nede  i  Dalen. 

De  stredes  en  Dag,  den  næste  med, 
endnu  dog  værgede  hver  sit  Sted 
og  tappert  mod  Fjenden  det  dækker. 
Men  Kejserens  Hær  blev  haardelig  trængt, 
han  frygted  at  se  af  Hedninger  sprængt 
sin  Slagsordens  kæmpende  Rækker. 

Da  brød  gennem  Himlens  regntunge  Sky 
et  stærkt  og  tindrende  Morgengry 
ud  over  den  stridende  Skare. 
Forundret  stod  stille  hver  stridbar  Hær, 
og  stirrede  op  mod  det  hvide  Skær, 
der  lyste  som  Solen  den  klare. 

Ej  Solen  det  var,  men  den  hellige  Gral, 
der  kastede  over  den  blodige  Val 
sin  Glans  den  gyldne  og  rige. 
Og  se  —  fra  Gralen  dalede  ned 
en  Lanse  blank  og  et  Slør  derved 
med  skønne  rødhvide  Flige. 

Og  fæstet  til  Lansestangens  Top 

i  Luften  sig  Sløret  rullede  op 

og  blev  til  et  prægtigt  Banner. 

Som  Morgengryet  var  ren  dets  Bund, 

og  tindrende  hvid  paa  den  røde  Grund 

et  blinkende  Kors  sig  danner. 

Fra  Hedningehæren  det  langsomt  gled, 

indtil  det  naaede  til  Kejseren  ned 

og  faldt  ham  lige  ved  Siden. 

Der  stod  Ridder  Jørgen  —  saa  glad  i  Sind 

han  Banneret  greb  og  styrtede  ind 

med  kaldende  Raab  sig  i  Striden. 

Ham  fulgte  Kejserens  Hær  med  Mod 

og  trængte  tilbage  Fod  for  Fod 

den  ængstede  fjendtlige  Skare. 

For  Hedningehæren  blev  Kampen  trang, 

nu  truet  den  blev  af  Undergang 

og  Dødens  blodige  Fare. 

Til  Føje  den  faldt  og  Naade  fik, 

saa  tog  den  mod  Daaben  og  kristen  Skik 

og  monne  nu  Kejseren  hylde. 

Tilbage  drog  Hæren  fra  Ledingsfærd, 
Hr.  Jørgen  kom  atter  i  Hjemmet  nær 
sin  Lykkes  og  Elskovs  Fylde. 

Men  siden  efter  blev  Korsets  Flag 
Aarhundreder  løftet  i  Kamp  og  Slag 
og  førte  til  Sejr  og  Ære. 
I  Tidernes  Løb  til  den  sidste  Stund 
det  hvide  Kors  paa  den  røde  Grund 
til  Hæder  og  Lykke  skal  bære. 

